[{"text_idx": "#000001", "text": "Naerusuu Eralasteaias on legorobootikaga juba mo\u0303nda aega tegeletud tublide juhendajate toel ning sel aastal nakatati ehituspisikuga ka samas majas tegutsevaid Luce kooli I klassi lapsi."}, {"text_idx": "#000002", "text": "Vilgas mo\u0303tte- ja ehitusto\u0308o\u0308 saatis mo\u0308o\u0308dunud paari na\u0308dalat, mil robootikahuvilised lasteaiast kui ka I klassi o\u0303pilaste seast moodustasid u\u0308htse meeskonna, et taaskord osaleda FIRST LEGO League Jr. na\u0308itusel. Tegu on 6-9aastastele lastele suunatud programmiga, mille eesma\u0308rgiks on luua mittevo\u0303istlev o\u0303pikeskkond, teaduse ja tehnoloogia populariseerimine ning lastele vajalike teadmiste ja oskuste andmine. Igal aastal tutvustatakse uut va\u0308ljakutset, millele lahendust otsitakse toetudes programmile omastele po\u0303hiva\u0308a\u0308rtustele \u2013 meeskonnato\u0308o\u0308, iseseisev uurimine, kogemuste ning avatuste jagamine teistega, abivalmidus ja lahkus, kaasosalejate austamine."}, {"text_idx": "#000003", "text": "Sel aastal kandis hooaeg nime \u201eVeeseiklus\u201c, mille sihiks oli a\u0308rgitada lapsi kaasa mo\u0303tlema, kuidas oma kodus vo\u0303i kodukoha u\u0308mbruses vett kasutatakse, mis on selle vee teekond ja kuidas u\u0308hte osa sellest teekonnast paremaks muuta. Mo\u0303ttetegevuse tulemusena su\u0308ndis meeskond \u201eLastemaja VeeTiim\u201c, mille ko\u0303ik va\u0308iksed insenerid to\u0308o\u0308tasid idee kallal, kuidas targalt a\u0308ra kasutada vihmavett. Valminud motoriseeritud mudel kandis nime \u201eRo\u0303o\u0303msad piisad\u201c, mida lapsed tutvustasid 5. mail FIRST LEGO League Jr. na\u0308itusel Laagri koolis Tallinna ku\u0308lje all. Projekt pa\u0308lvis na\u0308itusel palju positiivset ta\u0308helepanu ja heakskiitu. Pa\u0308ev kulmineerus autasustamisega, mil fa\u0308nnide ro\u0303o\u0303muho\u0303isete saatel ko\u0303ikidele tublidele osalejatele riputati kaela medalid ning tunnustati diplomiga."}, {"text_idx": "#000007", "text": "Selline keskkond aitab lastel koos o\u0303ppida, na\u0308idata ja jagada oma teadmisi, mida nad saavad FIRST LEGO League Jr. hooaja va\u0308ljakutset uurides."}, {"text_idx": "#000008", "text": "Algas avalduste vastuvo\u0303tt 2023 su\u0308gisel alustavale I klassile!"}]